قرۃ العين حيدر

قرۃ  العین حیدر بھارت میں مقیم اردو کی ایک خاتون ناول نگار تھیں۔

ابتدائی زندگی 
20 جنوری، 1927ء میں اتر پردیش کے شہر علی گڑھ میں پیدا ہوئیں۔ ان کے والد سجاد حیدر یلدرم اردو کے پہلے افسانہ نگار شمار کیے جاتے ہیں۔ تقسیم ہند کے بعد قرۃ العین حیدر کا خاندان پاکستان چلا گیا۔ لیکن بعد میں انہوں نے بھارت آ کر رہنے کا فیصلہ کیا۔

ادب 
قرۃالعین حیدر صرف ناول نگاری کے لیے ہی نہیں بلکہ اپنے افسانوں اور بعض مشہور تصانیف کے ترجموں کے لیے بھی جانی جاتی ہیں۔ ان کے مشہور ناولوں میں آگ کا دریا، آخرِ شب کے ہم سفر، میرے بھی صنم خانے، چاندنی بیگم اور کارِ جہاں دراز شامل ہیں۔

اندر پرستھ کالج دہلی سے تعلیم مکمل کرنے کے بعد وہ لکھنؤ چلی گئیں اور لکھنؤ یونیورسٹی میں داخلہ لیا۔ پھر ازابیلا تھبرن کالج میں بھی تعلیم حاصل کی اور 1947ء میں پاکستان چلی گئیں۔ اس کے بعد کچھ دن برطانیہ میں رہیں اور پھر 1960ء میں بھارت آ گئیں اور نوئیڈا منتقل ہونے سے قبل 20 برس ممبئی میں رہیں۔ نوئیڈا میں ہی ان کا انتقال ہوا۔ انہوں نے شادی نہیں کی۔

تقسیم ہند کے وقت وہ اپنے اہل خانہ کے ساتھ پاکستان چلی گئیں۔ 1959ء میں ان کا ناول آگ کا دریا منظر عام پر آیا جس پر پاکستان میں بہت ہنگامہ ہوا۔ اس کے فوراً بعد انہوں نے بھارت واپس جانے کا فیصلہ کیا جہاں وہ بطور صحافی کام کرتی رہیں اور افسانے اور ناول بھی لکھتی رہیں۔ اس کے علاوہ انہوں نے ادبی تراجم بھی کیے۔ ان کی کتابوں کی تعداد 30 سے زیادہ ہے۔ انہوں نے 1964ء تا 1968ء ماہنامہ امپرنٹ کی ادارت کی اور السٹریٹیڈ ویکلی آف انڈیا میں اداریہ لکھتی رہیں۔ ان کی کتابیں انگریزی اور دیگر زبانوں میں ترجمہ ہوئی ہیں۔

ناول 
ان کے سبھی ناولوں اور کہانیوں میں تقسیم ہند کا درد صاف نظر آتا ہے۔ ان کے دو ناولوں آگ کا دریا اور آخر شب کے ہم سفر کو اردو ادب کا شاہکار مانا جاتا ہے۔

آخرِ شب کے ہم سفر کے لیے 1989ء میں انہیں بھارت کے سب سے باوقار ادبی اعزاز گیان پیٹھ انعام سے بھی نوازا گیا جبکہ بھارتی حکومت نے انہیں 1985ء میں پدم شری اور 2005ء میں پدم بھوشن جیسے اعزازات بھی دیے۔

شعور کی رو 
11 سال کی عمر سے ہی کہانیاں لکھنے والی قرۃ العین حیدر کو اردو ادب کی ورجینیا وولف کہا جاتا ہے۔ انہوں نے پہلی بار اردو ادب میں سٹریم آف کونشیئسنسرا تکنیک کا استعمال کیا تھا۔ اس تکنیک کے تحت کہانی ایک ہی وقت میں مختلف سمت میں چلتی ہے۔

اعزازات 
انھیں ساہتیہ اکادمی اور گیان پیٹھ انعام کے اعزازات بھی مل چکے ہیں۔ ساہتیہ اکیڈمی اعزاز ان کے افسانوی مجموعہ پت جھڑ کی آواز پر 1967ء میں تفویض ہوا جبکہ گیان پیٹھ اعزاز 1989ء میں آخرِ شب کے ہم سفر پر دیا گیا تھا۔ انہیں پدم بھوشن اور جنان پیٹھ اعزازت سے بھی نوازا گیا ہے۔

وفات 
ان کی وفات 21 اگست 2007ء کو نوئیڈا میں ہوئی اور جامعہ ملیہ اسلامیہ کے قبرستان میں مدفون ہوئیں۔

تصانیف 
 آگ کا دریا
 آخرِ شب کے ہمسفر (گیان پیٹھ ایوارڈ یافتہ)
 میرے بھی صنم خانے
 چاندنی بیگم
 کارِ جہاں دراز ہے
 روشنی کی رفتار
 سفینۂ غمِ دل
 پت جھڑ کی آواز (ساہتیہ اکادمی ایوارڈ یافتہ)
 گردشِ رنگِ چمن
 چائے کے باغ
 دلربا
 اگلے جنم موہے بٹیا نہ کیجو

مزید مطالعات 
 سجاد حیدر یلدرم
 ورجینیا وولف
 قرۃ العین طاہرہ

حوالہ جات

بیرونی روابط 
 چند یادگار تصویریں
 جب عینی نے مجھے ڈانٹ لگائی۔۔۔
 سورج کو جھونکا ہوا کا بجھا گيا
 قرۃ العین، ایک گھنا درخت: شہریار
 قرۃ العین حیدر کی دوسری برسی پر
 قرۃالعین حیدر کے بارے میں لائبریری کانگریس میں

1927ء کی پیدائشیں
2007ء کی وفیات
اتر پردیش کی مصنفات
اتر پردیش کے ناول نگار
ادب اور تعلیم کے شعبے میں پدم بھوشن وصول کنندگان
ادب اور تعلیم کے شعبے میں پدم شری وصول کنندگان
اردو افسانہ نگار
اردو ناول نگار
بیسویں صدی کی بھارتی مصنفات
بیسویں صدی کے بھارتی افسانہ نگار
بیسویں صدی کے بھارتی مترجمین
بیسویں صدی کے بھارتی مصنفین
بیسویں صدی کے ہندوستانی ناول نگار
بھارت کے پاکستانی تارکین وطن
بھارت کے اردو مصنفین
بھارتی افسانہ نگار خواتین
بھارتی خواتین مترجمین
بھارتی خواتین ناول نگار
بھارتی مسلم شخصیات
پاکستانی ڈراما نگار اور ڈراما نویس
جامعہ ملیہ اسلامیہ کا تدریسی عملہ
ساہتیہ اکیڈمی اعزاز یافتگان برائے اردو ادب
علی گڑھ کی شخصیات
گیان پیٹھ انعام وصول کنندگان
لکھنؤ یونیورسٹی کے فضلا
مہاجر شخصیات
مہاجر نسل کی بھارتی شخصیات
بیسویں صدی کے بھارتی ڈراما نگار اور ڈراما نویس
بھارتی خواتین ڈراما نگار اور ڈراما نویس